 Dagaalkii lala galay Itoobiya 1977-78 kii sidii loogu soo jabiyay dawladii milatariga ahayd ee dalkii la odhan jiray Somaliya-ba, xaalkii hogaamineed ee dalku waxa uu galay dhabaq iyo dheeli, iyo weliba jaho wareer bulsho, siyaasadeed iyo dhaqaale oo meel kasta mulacyeeyay, taasi waxa ay keentay inay lunto kala danbayntii iyo ilaalintii sharcigu, iyaga oo taa ka faaiidaysanaya hadaba ayaa ay jabhadii iyo askartii la soo dejiyay ama iskoodaba iyagu u soo foof tagay ay degaanka deg, Gabiiley ka bilaabeen in ay dil, dhac, boob, kufsi iwm, dadkii degaanka iyo cidii degaanka dhexmartaba u gaystaan, hada la soco oo dadka shacabka ahi kama waxtar la ayn oo waxa loo ururin jiray xoolo ay quutaan jabhada iyo askartu, waxa taa sii dheeraa jaadka oo laga siin jiray lacag iyo jaad ay cunaanba oo aan dawladu u qorshayn ee dadku u gartay ama ay jabhada iyo askarta laftarkooduba mararka qaarkood qoondaysteen, waxase naxdinteeda lahayd in waxtarkaa iyo deeqdaa dadka degaanku siin jiray jabhada iyo askartu aanay noqon mid looga mahad celiyo ama badbaadisaba dadkii degaanka. 